《九效·鸣穷》
宋代·葛立方

吾有车兮山之阿，吾有舟兮江之沚。
任重兮致远，欲行兮谁止。
车欲行兮山路槎牙，舟欲行兮底着平沙。
吾不能移王屋之山兮，通褒斜之孤。
此舟车兮，孰推孰挽。
将狶膏棘轴而强挽兮，畏颡泚兮力疲。
将编蒲结草而强挽兮，惮褰裳而汩其泥。
欲行石兮乘流，吾当求之梓人之与阳侯。

作者简介：葛立方(？～1164), 南宋诗论家、词人。字常之，自号懒真子。丹阳(今属江苏）人，后定居湖州吴兴（今浙江湖州）。